# Alawi

### De la Wikipedia, enciclopedia liberă

Islamul Alawi

Este estimat că există aproximativ intre 5 si 12 milioane de alawi in Turcia. Aceştia constituie un sistem religios care incorporeaza aspecte religioase atât din sunni cât şi din shi'a. Guvernul turc consideră alawi o sectă heterodoxa; totuşi unii turci alawi şi radicali sunni consideră că alawi nu sunt musulmani. Mulţi alawi au suferit discriminări din partea guvernului turc datorită eşecului acestuia de a include doctrina religioasă alawi in şcoli. Alawi au acuzat de asemenea faptul că ei au fost consideraţi mai degrabă un grup cultural decât religios. Într-o vizită efectuată în Germania in anul 2003, primul ministru turc Erdogan a declarat că "alawi nu este o religie" şi a mai spus ca templele alawi (Cem) sunt mai degrabă case de cultură decât temple de cult.

Alawi, care numară aproximativ 1.350.000 în Siria şi Liban, constituie cea mai numeroasă minoritate religioasă. Istoric vorbind ei se numeau Nusairiţi. Sunt localizaţi de-a lungul coastei în provincia Al Ladhiqiyah (Siria), unde formează aproximativ 60% din populaţie; oraşul Latakia este şi el majoritar alawi.

Secta alawi, care integrează doctrine din alte religii - în particular din creştinism - a răsărit printr-o sciziune cu secta Ismailiţilor. Alawi se pare că sunt descendenţi ai unei populaţii care a trăit în aceste regiuni (Siria şi Liban) de pe vremea lui Alexandru cel Mare. După câteva secole de influenţa ismailită asupra lor, alawi s-au apropiat mai mult de Islam. Totuşi, contactul cu Bizanţul şi cu Cruciaţii a adaugat doctrinei religioase alawi elemente şi practici din creştinism: Craciunul, Paştele şi Epifania.

De secole, alawi au fost cea mai exploatată şi discriminată minoritate din Siria. Mulţi erau servitori şi lucrători agricoli care munceau pentru proprietarii de pamânt sunni. Totuşi, după ce Preşedintele Assad, care facea parte din minoritatea alawi, a preluat puterea în 1970, situaţia minorităţii alawi s-a imbunătăţit foarte mult.

Desparţiţi de rivalităţi vechi de secole, comunitatea alawi nu are o familie care să unească celelalte familii intr-o singură comunitate. După câştigarea independenţei, mulţi alawi au câştigat putere şi prestigiu ca militari de carieră. În afara militarilor, alawi sunt în general un grup de agricultori sau crescători de animale adunaţi în mici familii nomade. Cele patru alawi confederaţii, fiecare divizată în triburi, sunt: Kalbiyah, Khaiyatin, Haddadin şi Matawirah.

Alawi declară că sunt musulmani, dar conservatorii sunni nu îi recunosc ca musulmani. Ca şi ismailiţii shi'a, alawi cred în reîncarnarea divină. Diferit de ismailiţi, alawi îl vad pe Ali ca încarnarea zeitaţii în Sfânta Treime. Astfel, Ali este "Raţiunea", Mahomed, pe care Ali l-a creat din lumina proprie, este "numele", iar Salman Persanul este "Poarta". Catehismul alawi este exprimat prin formula: " Ma indrept catre Poartă; Mă înclin în faţa Numelui; Ador "Ratiunea". Un alawi se roagă într-o manieră personală după shahada: "Mărturisesc că nu există alt Dumnezeu decat Ali."

Alawi refuză să discute despre credinţele lor religioase deoarece acestea sunt secrete fata de restul lumii. Numai câţiva aleşi trec printr-un proces îndelungat de invăţătura şi iniţiere; tinerii sunt iniţiaţi în secretele credinţei în etape. Cartea lor de rugaciuni, sursa credinţelor religioase ale alawi, este Kitab al Majmu, care se crede că derivă din scrierile ismailite. Alawi nu au un loc special de cult. Câteodata s-a facut referire la alawi ca fiind mutaziliţi, dar ei sunt un grup distinct fata de aceasta secta veche islamica a mutaziliţilor. Mutaziliţii sunt cei care urmează principiile mutazilite ale sectei, care a luat fiinţă in timpul dinastiei Omeiade. Au devenit populari în regatul Abasizilor. Numele de mutaziliţi le vine de la mutazilah, "cei care se retrag" sau "secesionişti".

Adus de la "http://ro.wikipedia.org../../../a/l/a/Alawi.html"

Categorii: Siria | Turcia | Islam

##### Views

- Articol
- Discuţie
- Versiunea curentă

##### Caută

##### În alte limbi

- العربية
- Deutsch
- English
- Français
- עברית
- Italiano
- 日本語
- Nederlands
- Polski
- Русский